Γεράσιμος Κανέλλος

Ο **Γεράσιμος (''Μάκης'') Κανέλλος** (25 Αυγούστου 1987, Αθήνα) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Άρη Θεσσαλονίκης στο Πρωτάθλημα Πρε Λιγκ Ελλάδας, στη θέση του κεντρικού.

## Καριέρα
Ο Γεράσιμος Κανέλλος ξεκίνησε το βόλεϊ το 2001 σε ηλικία 14 ετών στον σύλλογο Α.Ο. Δεξαμενής Μεταμόρφωσης και το 2004 υπέγραψε το πρώτο του επαγγελματικό συμβόλαιο στον Ολυμπιακό Πειραιώς. Στην ομάδα του Πειραιά παρέμεινε μέχρι το 2005.
Κατά τη διετία 2005–07, ο Κανέλλος αγωνίστηκε στην Α2 Εθνική κατηγορία, αρχικά στον Α.Ο. Δεξαμενής Μεταμόρφωσης (2005–06) και κατόπιν στον Αριστοτέλη Σκύδρας (2006–07). Το 2007 μεταγράφηκε στον Ηρακλή Θεσσαλονίκης, στον οποίο παρέμεινε για τέσσερα χρόνια. Με τη μεγάλη ομάδα εκείνης της εποχής του Ηρακλή κατέκτησε το Ασημένιο μετάλλιο στο Τσάμπιονς Λιγκ το 2009  και το Πρωτάθλημα Ελλάδας περιόδου 2007–08.

Το 2011 επέστρεψε στον Ολυμπιακό για δεύτερη φορά στην καριέρα του, ωστόσο το πέρασμά του αποδείχθηκε σχετικά σύντομο καθώς ένα χρόνο αργότερα ανηφόρισε και πάλι προς τη Θεσσαλονίκη, αυτήν τη φορά για λογαριασμό του ΠΑΟΚ.

Το 2013 εντάχθηκε στον Παμβοχαϊκό, στον οποίο παρέμεινε για δύο χρόνια, καθώς το καλοκαίρι του 2015 αποφάσισε να μεταγραφεί στον Παναθηναϊκό. Στην ομάδα της Αθήνας αγωνίστηκε για ένα έτος. Στη συνέχεια αγωνίστηκε διαδοχικά στον Ηρακλή Χαλκίδας, την Α.Ε.Κ., τον Παμβοχαϊκό και την ίδια περίοδο (2019–20) στον Φοίνικα Σύρου.

Το ξεκίνημα της περιόδου 2020–21 τον βρίσκει και πάλι στον Ηρακλή Θεσσαλονίκης, 
όμως η αποχώρηση του Γηραιού από το πρωτάθλημα αλλά και η αναβολή της Βόλεϊ Λίγκ λόγω της Πανδημίας COVID-19 τον "ταξιδεύουν" στην Αγγλία τον Δεκέμβριο του 2020 για λογαριασμό της Πολόνια Λονδίνου, όπου συναντάει ως συμπαίκτη τον Ανέστη Δαλακούρα και ως προπονητή τον Βαγγέλη Κουτουλέα. Στο Λονδίνο παραμένει ελάχιστα, καθώς τον Ιανουάριο του 2021 αποδέχεται πρόταση του ΠΑΟΚ, στον οποίο αγωνίζεται μέχρι το τέλος της περιόδου. Στη συνέχεια παραμένει στη Βόρειο Ελλάδα, αγωνιζόμενος την περίοδο 2021-22 με τα χρώματα του Αριστοτέλη Σκύδρας στην Πρε Λιγκ και στη συνέχεια για δύο περιόδους (2022–24) με τον Πήγασο Πολίχνης στη Βόλεϊ Λιγκ.
Τον Ιούνιο του 2024 ο Μάκης Κανέλλος αποδέχεται την πρόταση του Άρη Θεσσαλονίκης, να ενισχύσει την προσπάθεια των κιτρινόμαυρων για την επάνοδό τους στη Βόλεϊ Λιγκ.

## Διεθνής καριέρα
Ο Γεράσιμος Κανέλλος έχει πραγματοποιήσει με την ελληνική εθνική ομάδα πετοσφαίρισης 38 διεθνείς συμμετοχές, και συμμετείχε στην ομάδα που κατέκτησε το ασημένιο μετάλλιο στην Ευρωπαϊκή Λίγκα το 2014.

## Διεθνείς Τίτλοι - Διακρίσεις
**[[Ευρωπαϊκή Λίγκα πετοσφαίρισης ανδρών|Ευρωπαϊκή Λίγκα]]
*  2014

== Συλλογικοί Τίτλοι - Διακρίσεις ==
=== Διεθνείς διοργανώσεις ===
**Τσάμπιονς Λιγκ
* : 2008 (Ηρακλής Θεσσαλονίκης)

### Εθνικά Πρωταθλήματα
**1 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]
* [[Πρωτάθλημα πετοσφαίρισης Α1 εθνικής κατηγορίας ανδρών 2007-2008|2007–08]] ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])
** **2η θέση**: [[Πρωτάθλημα πετοσφαίρισης ανδρών VolleyLeague 2010-2011|2010–11]] [[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])
** **3η θέση**: [[Πρωτάθλημα πετοσφαίρισης ανδρών VolleyLeague 2012-2013|2012–13]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])

**1 Πρωτάθλημα Ελλάδας Α'2 Κατηγορίας (Α΄ Όμιλος)
* 2017-18 (Α.Ε.Κ.)

### Εθνικά Κύπελλα
Κύπελλο Ελλάδας
***2η θέση**: 2011 (Ηρακλής Θεσσαλονίκης)

'''2 Σούπερ Καπ Ελλάδας
*2007, 2008 (Ηρακλής Θεσσαλονίκης)

## Ατομικές διακρίσεις
* Πρωτάθλημα Ελλάδας 2016-17: Πολυτιμότερος Παίκτης (MVP) 22ης αγωνιστικής 
* Πρωτάθλημα Ελλάδας 2017-18: Πολυτιμότερος Παίκτης (MVP) 3ης αγωνιστικής 

## Παραπομπές


## Εξωτερικοί σύνδεσμοι
* Γεράσιμος Κανέλλος: Παρουσίαση - Ατομικά στοιχεία - Ομάδες - Διακρίσεις volleybox.net
* Γεράσιμος Κανέλλος: Ατομικά στοιχεία - Ομάδες καριέρας greekvolley.eu
* Γεράσιμος Κανέλλος: Παρουσίαση - Ομάδες - Αγώνες globalsportsarchive.com
* Γεράσιμος Κανέλλος - Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΑΕΚ
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές Άρη